text: [{"text_idx": "#000003", "text": "Viidiyoon kun walitti bu\u2019iinsa tibbana naannoo Amaaraatti uumamerratti kan waraabame miti"}, {"text_idx": "#000004", "text": "Walitti bu\u2019iinsa tibbana naannoo Amaaraatti uumameen walqabatee viidiyoon miseensota Raayyaa Ittisaa Itoophiyaa \u2018jaalattus jibbitus abbaan biyyaa Oromoodha\u2019 jechuun sirban agarsiisa jedhame bal\u2019inaan qoodamaa jira."}, {"text_idx": "#000005", "text": "Viidiyoon kun keessattuu Feesbuukiifi TikTok irratti irra deddeebiin kan qoodame yemmuu ta\u2019u, yaadafi dubdeebii kumaatamaan lakkaa\u2019amu argachuusaas ilaallee jirra."}, {"text_idx": "#000006", "text": "Haa ta\u2019u malee qorannoo Itoophiyaa Cheek viidiyoo kanarratti taasiseen viidiyoon loltootaafi sagaleen sirbaa dhagahamu kanaan dura qofa qofaatti, yeroo garagaraatti, irra deddeebiin qoodamaa turuu isaanii mirkaneessera."}, {"text_idx": "#000007", "text": "Fakkeenyaaf loltootni viidiyicha keessatti mul\u2019atan sirba weellisaa Caalaa Bultumee waa\u2019ee Raayyaa Ittisaa sirbe waliin qindeeffamee ji\u2019a tokko dura TikTok irratti qoodamuusaa ilaallee jirra. Viidiyioo kanas geessituu kana cuqaasuun ilaaluun ni danda\u2019ama: "}, {"text_idx": "#000008", "text": "Haala walfakkaatuun waraabbiin iskiriinii (screenshot) loltoota viidiyicha keessatti mul\u2019atan agarsiisu waggaa lama dura Tiwiitara (kan yeroo ammaa \u2018X\u2019 jedhamu) irratti qoodamee akka tures ilaallerra. Waraabbii iskiriinii kanas geessituu kana cuqaasuun ilaaluun ni danda\u2019ama: "}, {"text_idx": "#000009", "text": "Kana malees sagaleen sirbaa viidiyicha keessaa dhagahamu fuula Feesbukii \u2018Finfinnee Free Post\u2019 jedhamurratti ALI Amajjii bara 2015 qoodamee ture. Viidiyoo fuulli Feesbuukii kun qooderratti kan mul\u2019atan garuu miseensota Raayyaa Ittisaa osoo hintaanee dargaggootadha. Viidiyioo kanas geessituu kana cuqaasuun ilaaluun ni danda\u2019ama: "}, {"text_idx": "#000010", "text": "Odeeffannoowwan kunneen akka agarsiisanitti viidiyoofi sagaleen walitti makamee gulaalamuun tibbana akka waraabametti fakkeeffamee qoodamaa jiru kun kan turefi walitti bu\u2019iinsa naannoo Amaaraatti uumameen hidhata kan hin qabne akka ta\u2019e hubachuun ni danda\u2019ama."}, {"text_idx": "#000011", "text": "Odeeffannoowwan barreeffamaa, suuraafi sagalee sobaa waqtii isaanii osoo hin eeggin bifa nama dogongorsuun qoodaman irraa of yaa eegnu."}, {"text_idx": "#000012", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000014", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000015", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman"}, {"text_idx": "#000016", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000017", "text": "Suuraan hiriira magaalaa Ambootti taasifame agarsiisa jechuun qoodamaa jiru dogongora"}, {"text_idx": "#000018", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000019", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]